b'\n_START_ARTICLE_\nGozdna u\xc4\x8dna pot Ro\xc5\xbeni studenec\n_START_PARAGRAPH_\nGozdna u\xc4\x8dna pot Ro\xc5\xbeni studenec je najstarej\xc5\xa1a u\xc4\x8dna pot na Ko\xc4\x8devskem. Speljana je bila \xc5\xbee leta 1995, leta 2005 pa tudi \xc5\xbee obnovljena in opremljena z novimi informativnimi tablami. Na njih je upodobljeno in opisano \xc5\xbeivljenje v gozdu. Pot je ozna\xc4\x8dena s simbolom sove uharice. U\xc4\x8dna pot sodi v Naturo 2000 in regijski park Ko\xc4\x8devsko-Kolpa. Za ogled je pripravljene 2500 m poti, na njej je tudi nekaj mostov v predelih, kjer je svet zamo\xc4\x8dvirjen. Tako si lahko ogledamo tudi poplavni log in kra\xc5\xa1ki izvir.'